

**Utlysning av Etikkprisen 2019**

I år er det niende gangen satsingen *Samarbeid om etisk kompetanseheving* lyser ut Etikkprisen*.* Prisen deles ut til en kommune/bydel/virksomhet som driver et systematisk praktisk etikkarbeid hvor målsettingen er å styrke brukerens opplevelse av verdighet og integritet i de kommunale helse- og omsorgstjenestene.

Etikkprisen har tidligere blitt vunnet av Flora kommune (2018), Sykehjemsetaten i Oslo kommune (2017), Askim kommune (2016), Larvik kommune (2015), Haugesund kommune (2014) Sula kommune (2013), Halden kommune (2012) og Gjøvik kommune (2011).

**Om prisen**

Etikkprisen skal synliggjøre og løfte det systematiske etikkarbeidet i de kommunale helse- og omsorgstjenestene. Prisen skal også stimulere kommunene til ytterligere satsing på systematisk etisk kompetanseheving.

**Etikkprisen består av 100 000,‐ samt et diplom.**

Midlene går til kommunen/bydelen/virksomheten, og skal brukes i kommunens/bydelens/virksomhetens etikkarbeid, for eksempel til faglig utvikling, studier, formidlingsformål.

**Kriterier**

Fagjuryen vektlegger:

* at brukernes opplevelse av verdighet og integritet er styrket
* at den etiske kompetanse hos ledere og medarbeidere er styrket
* at etikkarbeidet bedrer kvaliteten på tjenestene
* at brukermedvirkning styrkes
* Etikkarbeidet engasjerer ledere og medarbeidere i organisasjonen
* Etikkarbeidet er forankret i kommunen (toppleder‐, mellomleder‐, medarbeidernivå)
* Etikkarbeidet er systematisk, varig og dokumenteres.

I tillegg vil nytenkning, kreativitet og innovative løsninger i etikkarbeidet vektlegges.

***Det er mulig for kandidater som har søkt tidligere år å søke igjen.***

**Praktiske detaljer**Søknadsskjema med beskrivelse sendes til chs@ks.no innen mandag 14. oktober 2019.

Søkere bes om å benytte mal for søknadsskjema til Etikkprisen. Malen kan også lastes ned via satsingens nettside:

En fagjury nominerer kandidater til prisen i november 2019.

Fagjuryen består i år av:

* Nils Røhne, ordfører i Stange kommune (leder av fagjuryen)
* Representant fra Helse- og omsorgsdepartementet
* Thorstein Ouren, seniorrådgiver i Helsedirektoratet
* Signe Pape, regionsdirektør i KS for Akershus og Østfold
* Ingvar Skjerve, Leder Seksjon Helse og Sosial. Fagforbundet.
* Morten Magelssen, forsker på Senter for medisinsk etikk v/UiO
* Anne Jesperud Kittelsen, enhetsleder for Senter for fagutvikling og forskning. Sykehjemsetaten, Oslo kommune
* Erik Seierstad, lekmann

Christine Haga Sørlie, som er leder for satsingen Samarbeid om etisk kompetanseheving i KS er sekretær for juryen og spørsmål kan rettes til henne på mailadresse chs@ks.no

Prisen deles ut på et høytidelig arrangement i desember i regi av *Samarbeid om etisk kompetanseheving*. Dato og program kommer senere. De tre kommunene/bydelene/tjenestene som nomineres til prisen vil få dekket reise og opphold for inntil tre deltagere.

